New Rochelle

New Rochelle on pientalovaltainen kaupunki Yhdysvaltojen New Yorkin osavaltion kaakkoisosassa, Manhattanilta koilliseen.

Vuonna 2007 New Rochellessa oli 73 260 asukasta, mikä teki siitä osavaltion seitsemänneksi suurimman kaupungin. Vuoden 2010 väestönlaskennassa asukasluku oli noussut 77 062:een.New Rochelle city, New York, Community Facts, American Factfinder, US Census Bureau, US Department of Commerce. Viitattu 30.11.2015. Vuonna 2008 Yhdysvaltojen podiatriayhdistys nimesi New Rochellen maan toiseksi parhaaksi jalankulkukaupungiksi läheisen New York Cityn jälkeen.Congratulations New Rochelle!  In the News, New Rochellen kaupunki. Viitattu 29.11.2015. Marraskuussa 2008 Business Week -talouslehti nosti New Rochellen osavaltion parhaaksi ja yhdeksi koko maan parhaista asuinpaikoista lapsiperheille.The Best Places to Raise Kids 2009 , Bloomberg Business. Viitattu 29.11.2015. Vuonna 2014 New Rochelle äänestettiin parhaaksi paikaksi asua 550 yhdysvaltalaiskaupungin joukosta.Branch, Alfred: 24/7 Wall St.: New Rochelle Among 'America's 50 Best Cities to Live', Patch.com 17.9.2014. Viitattu 29.11.2015.

New Rochelle on saanut nimensä Ranskan La Rochellen kaupungista, josta tuli seudulle 33 hugenottiperhettä vuonna 1688 uskonnollista vainoa pakoon. He saivat lahjoituksena 25 neliökilometriä maata sitä 30 vuotta aiemmin intiaaneilta ostaneelta Thomas Pelliltä ja antoivat paikalle nimen La nouvelle Rochelle.

Alueelle saapui lisää ranskalaissiirtolaisia aina vuoteen 1760 saakka, ja kaupunki pysyi niin ranskankielisenä että monista ympäröivistä hugenottisiirtokunnista lähetettiin lapsia kouluun New Rochelleen.Historical Landmarks of New Rochelle, Morgan H. Seacord & William S. Hadaway, s.94

Ensimmäisessä valtakunnanlaajuisessa väestönlaskennassa vuonna 1790 New Rochellen asukasluvuksi saatiin 692. Heistä 136 oli afroamerikkalaisia, joista sata oli orjia ja 36 vapaita. Vuonna 1820 kaikkiaan 150 mustasta enää kuusi oli orjia, ja viimeisetkin orjat vapautettiin New Yorkin osavaltiossa 1827.

1800-luvulla New York City alkoi vastaanottaa suuria siirtolaismääriä etenkin Irlannista ja Saksasta, jolloin monet aiemmin saapuneet ja vaurastuneet perheet alkoivat muuttaa kaupungin lievealueille, muun muassa New Rochelleen.

1900-luvun alussa New Rochellessa oli 14 720 asukasta. Kiinteistösijoittajat alkoivat ostaa alueen maatiloja ja torppia ja rakentaa alueelle omakotilähiöitä tunnuslauseella ”New Rochelle, City of Homes.”.If You're Thinking of Living in: New Rochelle, New York Times, 1987. Vuonna 1909 Edwin Thanhouser perusti kaupunkiin elokuvatuotantoyhtiönsä, joka tuli tunnetuksi elokuvasarjasta Million Dollar Mystery. Vuonna 1923 New Rochellesta kotoisin olevasta Anna Jonesista tuli ensimmäinen musta nainen, joka sai asianajajan oikeudet New Yorkin osavaltiossa.

Vuonna 1930 New Rochellessa oli jo 54 000 asukasta, kun heitä kymmentä vuotta aiemmin oli ollut 36 213. Kolmikymmenluvulla New Rochellen asukkaiden tulotaso oli New Yorkin osavaltion korkein ja koko maan kolmanneksi korkein.

1900-luvun lopulla New Rochelleen saatiin uusi Metro North -linjan rautatieasema, jonka yhteyteen avattiin New Roc Cityksi kutsuttu viihdekeskus, joka sisältää supermarketin, 20 elokuvateatterisalia, jäähallin, mikroautoradan, pienoisgolfkentän, ravintoloita, hotellin ja loft-asuntoja. Sen alta purettiin vuonna 1968 avattu New Rochelle Mall -ostoskeskus.

 Sijainti ja maantiede 
New Rochelle sijaitsee New Yorkin osavaltion mantereenpuoleisen osan kaakkoiskulmassa, Long Island Sound -lahden rannalla. Lännessä sen naapurikaupungit ovat Pelham, Pelham Manor ja Eastchester, pohjoisessa Scarsdale sekä idässä Mamaroneck ja Larchmont. New Rochelle sijaitsee 3,2 kilometriä pohjoiseen New York Cityn rajalta, jonka takana on Bronxin Pelham Bay Park. New Rochellen pinta-ala on 34,3 neliökilometriä ja se on muodoltaan kolmiomainen, noin 16 kilometriä etelästä pohjoiseen ja leveimmillään kaksi kilometriä itä–länsisuunnassa.

 Väestörakenne 
New Rochellen keskustassa on myös kerrostaloja, mutta valtaosin kaupunki muodostuu vauraan väestön omakotialueista. Kaupungissa on 11 500 yhden perheen pientaloa ja yhteensä 26 000 kotitaloutta.

New Rochellen pohjoisosa oli mukana Forbes-talouslehden tilastossa 500 kiinteistöhinnoiltaan kalleimmasta postinumeroalueesta Yhdysvalloissa. Pientalojen keskimääräinen hinta oli 752 000 dollaria ja kotitalouksien keskitulot vuodessa hieman alle 200 000 dollaria.

Monet kaupungin omakotialueista ovat vartioituja ja aitojen ympäröimiä. New Rochellen poliisilaitoksen mukaan kaupunki on kuitenkin rikostilastojen valossa kokoluokkansa turvallisin kaupunki New Yorkin osavaltiossa ja viidenneksi turvallisin koko maassa.The Journal News,'New Rochelle Police Report: City is Fifth Safest of Its Size in the Nation', by Leslie Korngold http://www.newrochelledowntown.com/articles/?article=85  Sperling's Best Places: New Rochelle, New York Crime Data

Vuonna 2014 Movoto-kiinteistöyhtiö valitsi New Rochellen New Yorkin osavaltion kymmenen parhaan asuinpaikan joukkoon. Myös muut kärkikymmenikön paikkakunnat sijaitsevat Westchesterin piirikunnassa.

 Nähtävyyksiä 
 Execution Rocks Lighthouse, vuonna 1849 rakennettu 17-metrinen majakka keskellä Long Island Soundia.
 Huckleberry Island, neljän hehtaarin kokoinen saari, joka on tunnettu linnustostaan.
 Leland Castle, newyorkilaisen hotellinomistaja Simeon Lelandin entinen asuintalo, jossa on nyt taidegalleria.
 Thomas Paine Historical Site, Yhdysvaltain itsenäistymisajan sankarille Thomas Painelle omistettu museoalue.
 Glen Island, puolen neliökilometrin kokoinen saari, jossa on uimaranta ja muita vapaa-ajanviettomahdollisuuksia. Saareen johtaa avattava silta.
 Five Islands Park, viidestä saaresta ja niiden välisistä kävelysilloista muodostuva ulkoilualue.
 Hudson Park, rantapuisto sataman lähellä, jota pidetään hugenottien alkuperäisenä maihinnousupaikkana.
 Davids' Island, entisestä sotilastukikohdasta Fort Slocumista puistoksi ja luonnonsuojelualueeksi muutettu saari, joka tunnetaan muun muassa uhanalaisen bastardikilpikonnan sekä sääksien ja amerikanpikkutiiran elinpaikkana.

 Koulutus 
New Rochellessa on kymmenen alakoulua, kaksi junior high schoolia ja yksi high school. New Rochelle High Schoolissa on oppilaita yli 60 maasta.About, The New Rochelle High School. Viitattu 29.11.2015.

The College of New Rochelle on New Yorkin osavaltion vanhin naisille tarkoitettu katolinen college.1900s-1940s: The first Catholic women's college in New York , History of The College of New Rochelle, The College of New Rochelle. Viitattu 29.11.2015. Kaupungissa sijaitsee myös miehiä opiskelijoiksi ottava katolinen korkeakoulu Iona College.About: Fast Facts, Iona College. Viitattu 29.11.2015. Kaupungissa sijaitsee myös yksi Monroe Collegen neljästä kampuksesta.About Monroe, Monroe College. Viitattu 29.11.2015.

New Rochellessa sijaitsee myös Japanese Weekend School of New York, joka antaa opetusta japaniksi viikonloppuisin.The Japanese Weekend School of New York, 56 Harrison Street, Suite 204, New Rochelle, NY 10801. Viitattu 29.11.2015.

 Lähteet 

 Aiheesta muualla 

Luokka:New Yorkin kaupungit
Luokka:Westchesterin piirikunta